12.11.02/studieleder FLU

Referat fra fagteam F2 torsdag 7. november 2002 kl. 13.15 – 15.00

Til stede:

Anders Haug (naturfag), Inge Moe (samfunnsfag), Hans Wendelborg (pedagogikk), Margrethe Jernes (pedagogikk), Morten Imsland (F2b), Randi Mikkelson Miracco (F2a),

Øyvind Bjørkås (kroppsøving/studieleder)

Forfall:

Olav Christian Ruus (rel/etikk), Thormod Fjeldstad (rel/etikk), Helga Aadland (kroppsøving),

Tore Kavlie (naturfag), Oddrun Øwre (pedagogikk), Nils Tore Økland (norsk), Bjørn Bjørlykke (norsk), Gerd Røstbø (praksisrepr.), Guro Oma (praksisrepr.)

Sak 8/02/03
Erfaringer fra det som er gjennomført i høst

a) Første praksisperiode:

Spennende og positivt å få prøve ut praktisk med barna noe av det som var gjennomgått i naturfag og fysisk fostring.

Noen basisgrupper følte at oppgavene/opplegget fra barnehagen sin side var for fastlåst. Det ga lite rom og muligheter for å prøve ut egne ting fra fagene.

b) Grunnskolepraksis:

Varierte mye fra gruppe til gruppe m.h.t. oppfølging fra kontaktlærer sin side. Noen studenter hadde ikke veiledning i det hele tatt, andre fikk mye veiledning og oppfølging.

Studentene positive til det rapporteringsskjemaet som er laget.

Torgdagen: Positivt med kombinasjon av kort presentasjon fra gruppene og utstilling med veggaviser i Vrimlearealet. Enkelte grupper kunne holdt seg noe bedre til fokus/oppdraget.

c) Periodeorganisering:

Fagteamet må på et senere tidspunkt ta opp til drøfting måten å organisere andre studieår på. 

Ett forhold ble påpekt. Innleverte mappearbeider må vurderes i etterkant av perioden der faget har vært hovedfag. Dersom det som er innlevert ikke blir godkjent, må studentene bearbeide dette og levere på nytt. Da vil dette utsatte arbeidet komme på toppen av oppgaver som allerede ligger inne i fokusfagene

i den nye perioden. Dette kan skape frustrasjon og konflikter.

Sak 9/02/03
Planen for perioden uke 46 – 48: Verdier – kultur - oppvekst

Inge la fram planen for perioden. 

Arbeidsgruppa hadde vært noe amputert, for barnehagen hadde ikke vært med på møtet. Faglærere hadde vært i telefonisk kontakt med  fungerende styrer, og ikke fått merknader til forslaget. Planen og oppgavene er lagt ut på Fronter, og

Barnehagene i F2 har fått egen mail fra Inge.

Det er satt av god tid til arbeid med oppgavene og for kontakt med barnehagen.

Pedagogisk litteratur og faget PTP er ivaretatt i dette opplegget selv om faget ikke er med i selve perioden. Planen ser bra ut. 

Sak 10/02/03
Foreløpig plan for perioden 49 – 51: Tradisjoner

Faglærere i arbeidsgruppa hadde forfall til møtet. Nils Tore/Olav Christian har laget et foreløpig utkast.

Arbeidsgruppa skal ha møte 18.11.

Faglærere, praksisfeltet og studentrepr. må sende eventuelle forslag/ønsker til Nils Tore eller Olav Christian.

Sak 11/02/03
IKT-opplæringen

En gruppe F2-studenter har sendt skriftlig klage til studieleder på den behandling de fikk i forbindelse med IKT-opplæringen i uke 40 og 41.

Studieleder beklager dette, og ser at det var uheldig slik opplæringen ble organisert. Det er tydelig at det har vært noen misforståelser og mangelfull informasjon m.h.t. opplæringen i å lage sitt eget nettsted. 

Det er fortsatt stor forskjell i ferdigheter i IKT i studentgruppa.

Tillitsvalgte sjekker opp om det er studenter i klassene som kan hjelpe til i opplæringen av medstudenter.

Tirsdag 19.11. i midttimen er Margrethe tilgjengelig på datalab. for hjelp med Exel regneark. Denne opplæringen knyttes til oppgave som ligger i samfunnsfag i perioden 46 – 48.

Sak 12/02/03 
LUA-prosjektet
Studentene må få tid til å arbeide med LUA-prosjektet, og det er viktig at de nå kommer skikkelig i gang med arbeidet.

Det legges opp til en plan for gruppevis veiledning i perioden fra 21. – 27.11.

Basisgruppene sender ønske om tidspunkt på mail til Hans.

Sak 6/02/03
Nye vurderingsformer i F2



Studieleder orienterte om saksbehandlingen i studienemd 29.11.02.



Vurderingsordningene skal opp i avdelingsstyret onsdag 20.11.



Samfunnsfag kan tenke seg å justere sitt forslag slik at det blir en tellende 



mappeoppgave fra hver av de to periodene hvor faget er ett av hovedfagene.

Sak 7/02/03
Plan for bruk av basisgruppetid og enkeltdager i praksis
Dette må innarbeides i planen for de enkelte periodene. Faglærere og praksisfeltet må komme med ønsker til arbeidsgruppene.

Øyvind Bjørkås

studieleder/referent

